Document ID: /roh_data/filtered/fineweb-2-filterrobots_roh.jsonl.gz/249

«Die Strassen von San Francisco»
- Sonda, 16.9.2017, 8:40
-
Emprima emissiun:
- Sonda, 16.9.2017, 8:40, RTR
La seria da cult dals onns 70 cun Lt. Mike Stone e l'inspectur Steve Heller festivescha ses 45avel.
Karl Malden en la rolla da Mike Stone ed il giuven Michael Douglas sco inspectur Steve Heller charravan savens sco nars tras las vias da San Francisco a la chatscha da bandits e criminals.
Quest duo vegn savens era numnà sco motiv principal per il success da la seria. Mike Stone era sco in bab per il giuven Steve Heller. Per la tschintgavla stafla è Michael Douglas alias Steve Heller vegnì remplazza cun Richard Hatch alias inspectur Dan Robbins. Quai n'ha betg plaschì a blers e las quotas èn idas enavos. Perquai èsi lura stà a fin cun la seria l'onn 1977 suenter be tschintg staflas e 120 episodas.
Lieus originals e buna musica
Sco motivs per il success da la seria vegn era numnà: Avant che cumenzar a filmar han ils dus acturs principals accumpagnà in detg temp intgins policists da San Francisco per pudair giugar uschè realistic sco pussaivel.
Plinavant èn propi tut las scenas vegnidas filmadas a San Francisco e betg d'emblidar la musica. Musica che gieva fitg bain cun las scenas e l'atmosfera en la metropola americana.